ai4bharat/Pralekha huggingface dataset:
பணியாளர் நலன், பொதுமக்கள் குறை தீர்ப்பு மற்றும் ஓய்வூதியங்கள் அமைச்சகம்
கோவிட்-19 – பெருந்தொற்றுக் காலத்தில் சிறப்பான அரசாள்கை நடைமுறைகள் குறித்த ஐடிஇசி-என்சிஜிஜி சர்வதேசப் பயிலரங்கை மத்திய அமைச்சர் டாக்டர் ஜித்தேந்திர சிங் தொடங்கி வைத்தார்
பிரதமர் திரு நரேந்திர மோடி தலைமையின் கீழ் சர்வதேச கோவிட் ஒருங்கிணைப்பு கண்ணோட்டத்தை இந்தியா உருவாக்கி உள்ளது என்று மத்திய ஊழியர் நலன், பொதுமக்கள் குறைதீர்ப்பு மற்றும் ஓய்வூதியத்துறை துறை அமைச்சர் டாக்டர் ஜித்தேந்திர சிங் இன்று தெரிவித்தார். பெருந்தொற்றுக்கு எதிராக எடுக்கப்படும் சர்வதேச ஒருங்கிணைப்பு போன்ற செயல்பாடுகளுக்கு திரு மோடி கடந்த ஆறு ஆண்டுகளில் அயல்நாடுகளுக்கு சென்று வந்தது உதவியாக இருக்கிறது என்று அவர் மேலும் குறிப்பிட்டார். வெளியுறவு அமைச்சகத்தின் கீழ் உள்ள இந்திய தொழில்நுட்பம் மற்றும் பொருளாதார கூட்டுறவு  அமைப்பும், நிர்வாக சீர்திருத்தங்கள் மற்றும் பொதுமக்கள் குறைதீர்வு துறையின் கீழ் உள்ள சிறப்பான அரசாள்கைக்கான தேசிய மையம்  ஆகிய இரண்டும் இணைந்து, இன்று நடத்திய ”கோவிட்-19 பெருந்தொற்றுக் காலத்தில் அரசாள்கை நடைமுறைகள்” என்ற சர்வதேசப் பயிலரங்கைத் தொடங்கி வைத்து உரையாற்றிய போது அமைச்சர் இவ்வாறு தெரிவித்தார்.
பரஸ்பர சர்வதேச கூட்டுறவு என்ற கருத்தாக்கம் குறித்து சுட்டிக்காட்டிய டாக்டர் ஜித்தேந்திர சிங், 10 மில்லியன் அமெரிக்க டாலர்கள் என்ற உத்திரவாதத்துடன் கோவிட்-19 அவசரக்கால நிதியம் உருவாக்கியதில் திரு.மோடி மிக முக்கிய பங்கு வகித்ததோடு மட்டுமல்லாமல் சார்க், நாம் , ஜி-20 மற்றும் இதர அமைப்புகளில் பெருந்தொற்றுப் பிரச்சனை குறித்து கவனம் ஏற்படுத்தி உள்ளதோடு மட்டுமின்றி ஒவ்வொரு நாட்டின் தலைவர்களோடு தனித்தனியாகவும் கலந்துரையாடி வருகிறார்.
திரு நரேந்திர மோடி அறிவித்துள்ள தற்சார்பு இந்தியா திட்டத்திற்கு ரூ20 லட்சம் கோடி ரூபாய்க்கு மேல் ஒதுக்கி இருப்பது என்பது இந்தியாவின் மொத்த உள்நாட்டு உற்பத்தியில் சுமார் 10 சதவிகிதமாக உள்ளது எனவும் டாக்டர் ஜித்தேந்திர சிங் தெரிவித்தார். பெருந்தொற்றில் இருந்து பாதுகாப்பதற்கான நடவடிக்கைகளுக்கு உலக நாடுகளில் அதிக அளவிலான தொகை ஒதுக்கிய நாடுகளில் ஒன்றாக இந்தியா உள்ளது. கோவிட் தொற்றுக்குப் பிறகு சர்வதேச அளவில் பொருளாதாரத்தை மீட்டெடுப்பதில் இந்தியா மிகப்பெரும் பக்கபலமாக இருக்கும் என்று அமைச்சர் வலியுறுத்தினார்.
இந்த இரண்டு நாள் கருத்தரங்குகளில் தெற்காசியா, தென்கிழக்கு ஆசியா, லத்தீன் அமெரிக்கா மற்றும் ஆப்பிரிக்கா பகுதிகளைச் சேர்ந்த 26 நாடுகளில் இருந்து தூதரக அதிகாரிகள், அரசு உயர் அதிகாரிகள் மற்றும் சுகாதார நிபுணர்கள் என 184 பேர் பங்கேற்று உள்ளனர்.
(Visitor Counter : 130
எரிசக்தி அமைச்சகம்
பொது முடக்க காலத்தின் போது 19,000 ஊழியர்களும் அவர்களின் குடும்ப உறுப்பினர்களும் கற்பதற்கும், திறன்களை வளர்ப்பதற்குமான வாய்ப்புகளை NTPC என்டிபிசி விரைவுபடுத்தி உள்ளது .
இந்தியாவின் மிகப் பெரிய மின் உற்பத்தி நிறுவனமும், மத்திய மின் அமைச்சகத்தின் கீழ் இயங்கும் மத்திய பொதுத்துறை நிறுவனுமான தேசிய அனல் மின் கழகம் லிமிடெட்  தனது 19 ஆயிரத்துக்கும் அதிகமான ஊழியர்களுக்கும், அவர்களது குடும்ப உறுப்பினர்களுக்கும், கற்பதற்கான வாய்ப்புகளை வழங்கியுள்ளது. கோவிட்-19 காரணமாக அறிவிக்கப்பட்ட பொது முடக்க காலத்தின் தேவைகளைப் பூர்த்தி செய்யும் வகையில், என்டிபிசி தனது ஊழியர்களின் அறிவுத்திறனை மேம்படுத்தும் வகையில், கல்வி வளர்ச்சி உத்தி ஒன்றை வடிவமைத்து ஆன்லைன் பயிற்சி மூலமாக அவர்களின் திறனை வளர்த்தெடுத்துள்ளது. அனைத்தும் டிஜிட்டல் மயமாக்கப்பட்டு ஊழியர்கள் எங்கிருந்து வேண்டுமானாலும் இந்தக் கற்றல் சேவைகளைப் பயன்படுத்திக் கொள்ள உதவும் வகையில் அவை வடிவமைக்கப்பட்டுள்ளன.
ஊழியர்கள் தொழில்நுட்பக் கல்வி பெறுவதற்காக உலக வங்கியுடன் இணைந்து ஆன்லைன் தொழில்நுட்ப வகுப்புகளையும் என்டிபிசி நடத்துகிறது. இந்த வகுப்புகளில் பங்கேற்பது; பங்கேற்பவர்கள் திறமைகளை மதிப்பீடு செய்வது; வெற்றிகரமாக முடித்தவர்களுக்கு சான்றிதழ்கள் வழங்குவது என அனைத்தும் ஆன்லைனில் நடைபெறுவதற்கு, நிறுவனம் வகை செய்துள்ளது
(Visitor Counter : 180
உள்நாட்டு விமானப் போக்குவரத்து அமைச்சகம்
உற்பத்தியுடன இணைந்த ஊக்கத்தொகை பெறுவதற்கு ட்ரோன் தொழில் நிறுவனங்களிடமிருந்து அரசு விண்ணப்பங்களை வரவேற்கிறது
உற்பத்தியுடன இணைந்த ஊக்கத்தொகை பெறுவதற்கு ட்ரோன் தொழில் நிறுவனங்களிடமிருந்து விண்ணப்பங்கள் வரவேற்கப்படுவதாக அரசு தெரிவித்துள்ளது.
உற்பத்தியுடன் இணைந்த ஊக்கத்தொகை திட்டம் 30 செப்டம்பர் 2021 அன்று அறிவிக்கப்பட்டது. கடந்த 3 நிதியாண்டுகளாக மொத்தம் ரூ.120 கோடி ஒதுக்கப்பட்டது. இது, 2020-21 நிதியாண்டில் அனைத்து உள்நாட்டு ட்ரோன் உற்பத்தியாளர்களின் ஒட்டுமொத்த விற்று வரவைவிட இருமடங்காகும். உற்பத்தியுடன் இணைந்த ஊக்கத்தொகை வீதமானது மதிப்புக்கூடுதல் தொகையில் 20% ஆகும். இது உற்பத்தியுடன் இணைந்த ஊக்கத்தொகை திட்டங்களிலேயே அதிகமானதாகும். மதிப்புக்கூடுதல் என்பது ட்ரோன்கள் மற்றும் ட்ரோன் உதிரிபாகங்களின் கொள்முதல் விலை நீங்கலாக, வருடாந்தர விற்பனை வருவாயாக கணக்கிடப்படுகிறது. ட்ரோன்களுக்கு ஒரு சிறப்பு நேர்வாக, மூன்று ஆண்டுகளாகவே உற்பத்தியுடன் இணைந்த ஊக்கத்தொகை தொடர்ந்து 20% ஆக உள்ளது.
இத்திட்டத்தின்படி, குறைந்தபட்ச மதிப்புக் கூடுதல் விதிமுறையின்படி ட்ரோன்கள் மற்றும் ட்ரோன் உதிரிப்பாகங்களின் நிகர விற்பனையில் 40% ஆக உள்ள நிலையில் ட்ரோன்களுக்கு ஒரு சிறப்பு நேர்வாக 50% ஆக உள்ளது.
இந்நிலையில், ட்ரோன் உற்பத்தி செய்யும் தொழில் நிறுவனங்களிடமிருந்து உற்பத்தியுடன் இணைந்த ஊக்கத் தொகை பெறுவதற்கு விண்ணப்பங்கள் வரவேற்கப்படுவதாக சிவில் விமானப் போக்குவரத்துத் துறை தெரிவித்துள்ளது. இதற்கான விண்ணப்பங்களை சமர்ப்பிக்க கடைசி நாள் 31 மார்ச் 2022 ஆகும்.
கூடுதல் விவரங்களுக்கு இந்த ஆங்கில செய்திக் குறிப்பைக் காணவும் https://pib.gov.in/PressReleasePage.aspx?PRID=1804978
(Visitor Counter : 267
பிரதமர் அலுவலகம்
கிளாஸ்கோ-வில் நடைபெற்ற பருவநிலை மாற்றம் தொடர்பான 26-வது மாநாட்டில் “செயல்பாடு மற்றும் ஒற்றுமை – முக்கியத்துவம் வாய்ந்த 10 ஆண்டுகள்” என்ற நிகழ்வில் பிரதமரின் உரை
தலைவர்களே,
பருவநிலையை எதிர்கொள்ளும் வகையில் செயல்பாடுகளை மாற்றிக் கொள்வதற்கான முக்கியத்துவம் வாய்ந்த விவகாரத்தில் எனது கருத்துக்களை தெரிவிப்பதற்கு வாய்ப்பு அளித்த எனது நண்பர் போரிஸ் அவர்களுக்கு நன்றி.
செயல்பாடுகளை மாற்றிக் கொள்வது என்பதற்கு, கட்டுப்படுத்திக் கொள்வது என்ற சர்வதேச பருவநிலை விவாதத்தில் போதிய முக்கியத்துவம் கிடைக்கவில்லை. இது, பருவநிலை மாற்றத்தால் பெரும்பாலும் பாதிக்கப்படும் வளரும் நாடுகளுக்கு இழைக்கப்படும் அநீதியாக உள்ளது.
இந்தியா உள்ளிட்ட வேகமாக வளரும் நாடுகளில் விவசாயிகளுக்கு மிகப்பெரும் சவாலாக பருவநிலை திகழ்கிறது. காலம் மாறிய மழை மற்றும் வெள்ளப்பெருக்குகள் அல்லது அடிக்கடி தாக்கும் சூறாவளி ஆகியவற்றால் பயிர்கள் அழிந்துவிடுகின்றன, பயிரிடும் முறை மாறிவருகிறது.
தலைவர்களே,
இந்த விவகாரத்தில் நான் மூன்று விதமான கருத்துக்களைக் கொண்டிருக்கிறேன். முதலாவதாக, நமது வளர்ச்சிக் கொள்கைகள் மற்றும் திட்டங்களில் முக்கிய அம்சமாக செயல்பாடுகளில் மாற்றத்தை ஏற்றுக் கொள்ள வேண்டும். அனைவருக்கும் குழாய்வழி குடிநீர், தூய்மை இந்தியா இயக்கம், இந்தியாவில் அனைவருக்கும் தூய்மையான சமையல் எரிவாயு போன்ற திட்டங்கள் மூலம், செயல்பாடுகளை மாற்றிக் கொண்டதற்கான பலன்களை தேவைப்படும் குடிமக்களுக்கு வழங்குவதோடு, அவர்களது வாழ்க்கைத் தரத்தையும் மேம்படுத்தி வருகிறோம். இரண்டாவது, பல்வேறு பாரம்பரிய சமூகத்தினர், இயற்கையுடன் இணைந்து வாழ்வது குறித்து போதிய அறிவுப்புலமையை பெற்றுள்ளனர்.
மூன்றாவதாக, செயல்பாடுகளில் மாற்றத்துக்கான முறைகள் உள்ளூர் அளவிலானதாக இருக்கலாம். எனினும், பின்தங்கிய நாடுகளுக்கு சர்வதேச ஆதரவு தேவைப்படுகிறது.
உள்ளூர் அளவில் செயல்பாடுகளை மாற்றிக் கொள்வதற்கான சர்வதேச ஆதரவு என்ற யோசனையுடன், பேரிடரை எதிர்கொள்வதற்கான கட்டமைப்புக்கான கூட்டமைப்பு என்ற முயற்சியை இந்தியா எடுத்துள்ளது. இந்த முயற்சியில் அனைத்து நாடுகளும் இணைந்துகொள்ள வேண்டும் என்று நான் வேண்டிக் கொள்கிறேன்.
அனைவருக்கும் நன்றி.
நிதி அமைச்சகம்
வணிக வங்கிகளுக்கான ஐடிஆர் தாக்கல் செய்வதில் இணக்க சோதனை செயல்பாட்டை மத்திய நேரடி வரிகள் வாரியம் சிபிடிடி வழங்குகிறது
மத்திய நேரடி வரிகள் வாரியம், ஐடிஆர் தாக்கல் செய்வதற்கான இணக்க சோதனை புதிய செயல்பாட்டை தற்போது வெளியிட்டுள்ளது. வணிக வங்கிகளிடம் இது கிடைக்கும். அதிக அளவில் வருமான வரி தாக்கல் செய்யும் போது, பான் கார்டு மூலம் அதன் நிலவரம் குறித்து அறிந்து கொள்ளலாம். வணிக வங்கிகளுக்கு இது குறித்து அறிவிக்கப்பட்ட தகவல்கள் குறித்த வடிவம் மற்றும் நடைமுறைகளை வருமான வரி முதன்மை தலைமை இயக்குநர்  அறிவித்துள்ளார். செயல்பாட்டை எவ்வாறு பயன்படுத்துவது என்பது குறித்த முக்கிய அம்சங்கள் வருமாறு;
- ‘’ ஐடிஆர் இணக்க சோதனை தாக்கலை அணுகுதல்
- பான் மூலம் வேண்டுகோளை  தயாரித்தல்
- இன்புட் சிஎஸ்வி கோப்பை பதிவேற்றுதல்
- அவுட்புட் சிஎஸ்வி கோப்பை பதிவிறக்குதல்
மேலும் கூடுதல் விவரங்களுக்கு பின்வரும் இணைப்பை கிளிக் செய்யவும் : https://pib.gov.in/PressReleseDetail.aspx?PRID=1650735
-----
(Visitor Counter : 108
வரிசை எண்
பயிர்கள்
சாகுபடி பரப்பளவு
நடப்பு ஆண்டு 2023
கடந்த ஆண்டு 2022
1
அரிசி
27.89
29.80
2
பருப்பு வகைகள்
19.61
18.44
A
பச்சைப்பயறு
16.14
14.97
B
கருப்பு உளுந்து
3.24
3.20
C
மற்ற பருப்பு வகைகள்
0.23
0.28
3
சிறுதானியங்கள்
11.73
11.30
சோளம்
0.25
0.18
கம்பு
4.69
3.98
ராகி
0.14
0.20
D
மக்காச்சோளம்
6.65
6.94
4
எண்ணெய் வித்துக்கள்
9.96
10.85
நிலக்கடலை
4.78
5.35
சூரியகாந்தி விதை
0.31
எள்
4.58
4.47
மற்ற எண்ணெய் வித்துக்கள்
0.29
0.73
மொத்தம்
69.20
70.39
குடியரசுத் துணைத் தலைவர் செயலகம்
குடியரசு துணைத்தலைவர் நாளை பீகார் பயணம்; நாளந்தா பல்கலைக்கழக மாணவர்கள் மற்றும் பேராசிரியர்களுடன் கலந்துரையாடுகிறார்
குடியரசுத் துணைத்தலைவர் திரு ஜெகதீப் தன்கர், செப்டம்பர் 29, 2023 அன்று பீகார் மாநிலத்திற்கு தமது முதல் பயணத்தை மேற்கொள்கிறார்.
டாக்டர்  சுதேஷ் தன்கருடன், நாளந்தா பல்கலைக்கழகத்திற்கு வருகை தரும் குடியரசு துணைத்தலைவர், அங்கு மாணவர்கள் மற்றும் பேராசிரியர்களுடன் கலந்துரையாடுவார்.
ஒரு நாள் சுற்றுப்பயணத்தின் போது, குடியரசு துணைத்தலைவர், கயாவிற்கும் செல்லவிருக்கிறார்.
பிரதமர் அலுவலகம்
மனதின் குரல் நிகழ்ச்சி பற்றிய ஜப்பான் தூதரக செய்திக்கு பிரதமர் பதிலளித்துள்ளார்
மனதின் குரல் நிகழ்ச்சியின் 100-வது அத்தியாயம் குறித்து இந்தியாவில் உள்ள ஜப்பான் தூதரகம் ட்விட்டர் வாயிலாக செய்தி வெளியிட்டிருந்தது. இந்த நிகழ்ச்சிக்கு வாழ்த்து தெரிவித்த தூதரகம், “மனதின் குரல்: வானொலியில் ஓர் சமூகப் புரட்சி” என்ற புத்தகத்திற்கு மறைந்த முன்னாள் ஜப்பான் பிரதமர் திரு ஷின்சோ அபே முன்னுரை எழுதியிருந்ததையும் நினைவு கூர்ந்தது.
மனதின் குரல் நிகழ்ச்சியின் 89-வது அத்தியாயம் குறித்தும் தூதரக செய்தியில் குறிப்பிடப்பட்டிருந்தது. இந்த அத்தியாயத்தில், ஆசிய நாடுகளில் ராமாயணம் மற்றும் மகாபாரத நாடகங்களை இயற்றி வரும் ஜப்பான் நாட்டு கலைஞர்கள் பற்றி பேசும்போது இந்திய- ஜப்பான் கலாச்சார உறவுகளை பிரதமர் பாராட்டியிருந்தார்.
தொடர் ட்விட்டர் பதிவுகளுக்கு பிரதமர் அளித்துள்ள பதிலில், “கனிவான வார்த்தைகளுக்கும், எனதருமை நண்பர் மறைந்த திரு ஷின்சோ அபேவை நினைவு கூர்ந்ததற்கும் மிக்க நன்றி”, என்று தெரிவித்தார்.
நிலக்கரி அமைச்சகம்
பொதுத்துறை நவரத்னா நிறுவனமான என்.எல்.சி இந்தியா முதல் முறையாக நிலக்கரி உற்பத்தியை தொடங்கியது
நிலக்கரி அமைச்சகத்தின் கீழ் செயல்பட்டுவரும் பொதுத்துறையின் நவரத்னா என்.எல்.சி இந்தியா நிறுவனம் முதன் முறையாக நிலக்கரி உற்பத்தியைத் தொடங்கியது. ஒடிசா மாநிலத்தில் உள்ள தலபிரா 2 மற்றும் 3 சுரங்கங்களில் இருந்து உற்பத்தி செய்யப்படும் நிலக்கரி, 2016 ஆம் ஆண்டில் என்.எல்.சி. இந்தியா நிறுவனத்திற்கு ஆண்டுக்கு 20 மில்லியன் டன் கொள்ளளவுவுடன் ஒதுக்கப்பட்டது, அதன் தற்போதைய மற்றும் எதிர்கால நிலக்கரி எரி மின் உற்பத்தி நிலையங்களின் தேவையை நிறைவு செய்ய இவை பயன்படுத்தப்படும்.
இந்த வளர்ச்சி குறித்து என்.எல்.சி இந்தியா நிறுவனத்தின் தலைவர் மற்றும் நிர்வாக இயக்குனர் திரு.ராகேஷ் குமார் கருத்து தெரிவிக்கையில், “கோவிட் -19 பொது முடக்க சூழ்நிலையில் கடினமான தருணத்தில் இந்த திட்டத்தின் வெற்றியை அடைவதன் மூலம், எங்கள் குழு இந்நிறுவனத்தின் வளர்ச்சி பாதையில் அதற்கு உதவியது மட்டுமல்லாமல், நாட்டின் எரிசக்தி பாதுகாப்பிற்கும் பங்களித்திருப்பது, குறிப்பாக நிலக்கரி இறக்குமதியைத் தவிர்ப்பதையும் மிகவும் முன்னுரிமையாக கொண்டுள்ளது” என்று கூறினார்
(Visitor Counter : 173
பிரதமர் அலுவலகம்
நாகாலாந்தின் சிறந்த இயற்கைத் தயாரிப்புகள் உண்மையில் மகிழ்ச்சியளிக்கிறது: பிரதமர்
நாகாலாந்தின் சிறந்த இயற்கைத் தயாரிப்புகள், இயற்கை மற்றும் கலாச்சாரம் இடையே நல்லிணக்கத்தை ஏற்படுத்துவதாக பிரதமர் திரு நரேந்திர மோடி கூறியுள்ளார்.
இதுகுறித்து மாநிலங்களவை உறுப்பினர் திருமதி எஸ்.பாங்னோன் கொனியாக்கின் ட்விட்டர் பதிவுக்குப் பிரதமர் ட்விட்டரில் பதில் அளித்திருப்பதாவது;
“நாகாலாந்தின் சிறந்த இயற்கைத் தயாரிப்புகள் உண்மையில் மகிழ்ச்சியளிக்கிறது. அத்துடன், இது இயற்கை மற்றும் கலாச்சாரம் இடையே நல்லிணக்கத்தை ஏற்படுத்துகிறது.”
ஜல்சக்தி அமைச்சகம்
உலக ஆமைகள் பாதுகாப்பு தினம்: நீர் வாழ் உயிரினங்களைக் காக்க ஜல்சக்தி துறை அமைச்சர் அறைகூவல்.
கங்கை நதியின் தூய்மைக்கான தேசிய இயக்கமும் , இந்திய வன உயிரின நிறுவனமும் , பல்லுயிர்ப் பாதுகாப்பு முனைப்பு முதல் திட்டத்துடன்  இணைந்து உலக ஆமைகள் பாதுகாப்பு தினத்தை இன்று  கொண்டாடின. இதையொட்டி இணையம் மூலமாக நடைபெற்ற கருத்தரங்கில்  தூய கங்கை தேசிய இயக்கத்தின்  தலைமை இயக்குநர் ராஜீவ் ரஞ்சன், இந்திய வன உயிரின நிறுவன  இயக்குநர் டாக்டர் தனஞ்சய் மோகன், பள்ளிக் குழந்தைகள், தூய கங்கை தேசிய இயக்கம் மற்றும் இந்திய வன உயிரின நிறுவனம் ஆகியவற்றின் குழுவினர், கங்கை பாயும் மாநிலங்களைச் சேர்ந்தவர்கள்  என பலதரப்பட்டவர்கள் பங்கேற்றனர்.
இணையம் வழியாக நடைபெற்ற இக்கருத்தரங்கில் பங்கேற்ற மத்திய ஜலசக்தி அமைச்சர் கஜேந்திர சிங் ஷெகாவத், “இந்தியப் பண்பாட்டில் பல்லுயிர்த் தன்மை பின்னிப் பிணைந்தது. ஆமையின் மகத்துவத்தை அறிவதும், வழிபடுவதும் பல்லாயிரம் ஆண்டு காலமாக இருக்கும் நடைமுறையாகும்” என்று குறிப்பிட்டார்.
ஆமைகள் நீர்நிலைகளைச் சுத்தப்படுத்துகின்றன என்று குறிப்பிட்ட அவர், அதற்காக சன்மானம் பெறுவதில்லை என்றார் அமைச்சர்.
ஆமைகள் உள்ளிட்ட அரிய உயிரினங்களைக் காப்பதற்கு தேசிய தூய கங்கைப் பாதுகாப்பு இயக்கம் பல்வேறு முன்முயற்சிகளை மேற்கொண்டு வருகிறது என்றார். வனப்பாதுகாப்பு மையங்களை அமைக்கப்படுகின்றன, கல்லூரிகளில் விழிப்புணர்வு நிகழ்ச்சிகள் நடத்தப்படுகின்றன என்றும் அவர் தெரிவித்தார்.
உலக வன உயிரின நிறுவனம் மூலம் டேராடூன் உள்ளிட்ட இடங்களில் பசுமை விதைகளை நட்டு பயிர் வளர்ப்பது குறித்த பயிற்சி அளிக்கப்பட்டது என்று கங்கைத் தூய்மைப் பிரதிநிதிகள்  தங்களது அனுபவங்களைப் பகிர்ந்து கொண்டனர். செலவு மிச்சமாவதுடன் மண்வளம் மாசுபடாமல் இருப்பதையும் அவர்கள் குறிப்பிட்டனர்.
வணிகம் மற்றும் தொழில்துறை அமைச்சகம்
மத்தியவர்த்தக அமைச்சர் திரு. பியூஷ் கோயல் மற்றும் நியூசிலாந்தின் வர்த்தக அமைச்சர்திரு டேமியன் ஓ' கானருக்கு இடையில் நடைபெற்ற இருதரப்பு சந்திப்பு தொடர்பானகூட்டறிக்கை
மத்திய வர்த்தகம் மற்றும் தொழில்துறை அமைச்சர் திரு பியூஷ் கோயல் மற்றும் நியூசிலாந்தின் வர்த்தகம் மற்றும் ஏற்றுமதி வளர்ச்சி அமைச்சர் திரு டேமியன் ஓ'கானர் ஆகியோர் புதுதில்லியில் நேற்று  இருதரப்பு சந்திப்பை நடத்தினர். 22 மே 2023 அன்று போர்ட் மோர்ஸ்பியில் இரு நாட்டு பிரதமர்களுக்கும் இடையிலான சிறந்த சந்திப்பை அடிப்படையாகக் கொண்டு, பரந்த அடிப்படையிலான உறவை வளர்ப்பதற்கான தொடர்ச்சியான முயற்சியின் ஒரு பகுதியாக இந்த சந்திப்பு அமைந்தது.
நியூசிலாந்தும் இந்தியாவும் மக்களுக்கு இடையே வலுவான தொடர்புகளைக் கொண்டுள்ளன; இவை வணிகம், கல்வி மற்றும் சுற்றுலா உள்ளிட்ட பல நடவடிக்கைகளில் விரிவடைந்துள்ளன. நியூசிலாந்தில் உள்ள இந்திய வம்சாவளி சமூகத்தினர் அந்நாட்டுக்கு வலுவான பங்களிப்பை அளித்து வருகின்றனர். இந்த இணைப்புகள் நமது பொருளாதார ஒத்துழைப்பை மேம்படுத்துவதற்கான வலுவான அடித்தளத்தை வழங்குகின்றன.
இரு நாடுகளிலும் உள்ள வணிகங்களுக்கிடையிலான ஒத்துழைப்பில் வலுவான முன்னேற்றம் இருப்பதை அமைச்சர்கள் ஒப்புக்கொண்டனர். மேலும் இதை அதிகரிக்க முயற்சிகள் மேற்கொள்ளப்படுகின்றன. இது தொடர்பாக வழக்கமான அடிப்படையில் இருதரப்பு சந்தப்பை நடத்த அமைச்சர்கள் ஒப்புக்கொண்டனர்.
வர்த்தக மற்றும் பொருளாதார உறவுகளை வலுப்படுத்துவது என முடிவு செய்த அமைச்சர்கள் பின்வரும் நடவடிக்கைகளை மேற்கொள்ள ஒப்புக் கொண்டனர்:
• பொருளாதார கூட்டு செயல்பாட்டுக்கான புதிய அணுகுமுறைகளை மேற்கொள்ளுதல்.
• பரஸ்பர நன்மைக்காக தொழில்நுட்பம் மற்றும் நிபுணத்துவத்தின் ஒத்துழைப்பை ஊக்குவித்தல்
• இரு நாடுகளின் சந்தைகளில் உள்ள வாய்ப்புகளை ஆராய்தல்
இருதரப்பு தொழில்துறைகளுடன் நடத்தப்பட்ட கூட்டு ஆலோசனைகள் மற்றும் பரஸ்பர நலன் சார்ந்த விஷயங்களின் அடிப்படையில் பணிக்குழுக்களை அமைப்பதற்கு ஒரு உடன்பாடு எட்டப்பட்டதற்கு அமைச்சர்கள் மகிழ்ச்சி தெரிவித்தனர்.
நியூசிலாந்தில் இருந்து மரக்கட்டைகளை இறக்குமதி செய்ய அனுமதிப்பதற்கான முயற்சிகள் குறித்து அமைச்சர்கள் ஆலோசித்தனர். சமீபத்தில் நியூசிலாந்துக்கு இந்திய மாம்பழ ஏற்றுமதி தொடங்கப்பட்டதை அமைச்சர்கள் வரவேற்றனர்.
நியூசிலாந்துக்கும் இந்தியாவுக்கும் இடையிலான விமான இணைப்பை மேம்படுத்துவதற்கான நடைமுறைகள் குறித்து அமைச்சர்கள் ஆலோசனை நடத்தினர்.
யூனிஃபைட் பேமெண்ட்ஸ் இன்டர்ஃபேஸ்  முறை தொடர்பாக இந்திய தேசிய பணப்பரிவர்த்தனைக் கழகம்  மற்றும் பேமெண்ட்ஸ் நியூசிலாந்து இடையே மேற்கொள்ளப்படும் பேச்சுவார்த்தைகளை அமைச்சர்கள் வரவேற்றனர்.
விநியோகச் சங்கிலிகள், தூய்மைப் பொருளாதாரம் உள்ளிட்டவற்றில் இந்தியாவுக்கும் நியூசிலாந்துக்கும் இடையிலான சிறந்த ஒத்துழைப்பை அமைச்சர்கள் அங்கீகரித்தனர்.
பணிக்குழுக்களின் முன்னேற்றம் மற்றும் அதன் பரிந்துரைகளை குறிப்பிட்ட கால இடைவெளியில் மறுஆய்வு செய்வது என அமைச்சர்கள் முடிவு செய்தனர்.
அறிவியல் மற்றும் தொழில்நுட்பத்துறை
ஹைட்ரஜன் உணர்திறன் மற்றும் பகுப்பாய்வு தொழில்நுட்பத்தின் உள்நாட்டு வளர்ச்சிக்காக, மஹாராஷ்டிராவை சேர்ந்த ஹைட்ரஜன் புத்தொழில் நிறுவனத்துக்கு ரூ.3.29 கோடி நிதியுதவியை மத்திய அமைச்சர் டாக்டர்.ஜிதேந்திர சிங் அறிவித்தார்
ஹைட்ரஜன் உணர்திறன் மற்றும் பகுப்பாய்வு தொழில் நுட்பத்தின் உள்நாட்டு வளர்ச்சிக்காக, மகாராஷ்டிராவை சேர்ந்த ஹைட்ரஜன் புத்தொழில் நிறுவனங்களுக்கு, ரூ.3.29 கோடி நிதியுதவியை மத்திய அறிவியல் மற்றும் தொழில்நுட்பத்துறை அமைச்சர் டாக்டர்.ஜிதேந்திர சிங் அறிவித்தார்.
டாக்டர்.ஜிதேந்திரசிங் பேசும்போது, கடந்த ஆண்டு 75-வது சுதந்திரதினத்தன்று, பிரதமர் நரேந்திர மோடியின் தொலைநோக்குப் பார்வையில், செங்கோட்டையிலிருந்து தொடங்கப்பட்ட தேசிய ஹைட்ரஜன் இயக்கத்தின்கீழ், ஹைட்ரஜன் புத்தொழில் நிறுவனங்களுக்கு நிதியுதவி அளிக்கப்பட்டுள்ளது என்று கூறினார். தேசிய ஹைட்ரஜன் இயக்கம், அதன் பருவநிலை இலக்குகளை எட்டுவதையும், இந்தியாவை பசுமையான ஹைட்ரஜன் மையமாக மாற்ற அரசாங்கத்துக்கு உதவி செய்வதையும் நோக்கமாக கொண்டுள்ளதாக அவர் தெரிவித்தார். இது 2030-ம் ஆண்டுக்குள், 5 மில்லியன் டன் ஹைட்ரஜன் உற்பத்தியை செய்யவும், புதுப்பிக்கத்தக்க எரிசக்தி திறனை மேம்படுத்தவும் உதவும் என்றும் அமைச்சர் குறிப்பிட்டார்.
மேலும் விவரங்களுக்கு இதன் ஆங்கில செய்திக் குறிப்பைக் காணவும்: https://pib.gov.in/PressReleasePage.aspx?PRID=1853145
மத்திய அமைச்சரவை
இந்தியா-மொராக்கோ இடையே குற்றவாளிகளை நாடுகடத்துவதற்கான ஒப்பந்தத்தில் கையெழுத்திட மத்திய அமைச்சரவை ஒப்புதல்
பிரதமர் திரு.நரேந்திர மோடி தலைமையில் நடைபெற்ற மத்திய அமைச்சரவைக் கூட்டத்தில், இந்தியா-மொராக்கோ இடையே குற்றவாளிகளை நாடுகடத்துவதற்கான ஒப்பந்தத்தில் கையெழுத்திட ஒப்புதல் அளிக்கப்பட்டது. இந்த ஒப்பந்தமானது, இம்மாதம் 11 முதல் 18-ம் தேதிவரை, மொராக்கோ-விலிருந்து இந்தியாவுக்கு முக்கிய பிரமுகர்கள் மேற்கொள்ளும் பயணத்தின்போது கையெழுத்தாக உள்ளது.
பலன்கள்:
பொருளாதார குற்றங்கள், தீவிரவாதம் மற்றும் பிற தீவிர குற்றங்களை செய்துவிட்டு தப்பியோடிய குற்றவாளிகளை ஒரு நாட்டிலிருந்து, மற்றொரு நாட்டுக்கு நாடு கடத்துவதற்கு வலுவான சட்ட வாய்ப்புகளை இந்த ஒப்பந்தம் வழங்க உள்ளது. இந்தியாவிலும், மொராக்கோ-விலும் தேசிய நலனுக்கு எதிரான குற்றச்செயல்களில் ஈடுபடுவோரை எதிர்கொள்ளும் வகையில், இருதரப்பு நல்லுறவை இந்த ஒப்பந்தம் வலுப்படுத்தும்.
சிறப்பு சேவைகள் மற்றும் கட்டுரைகள்
சுதந்திர இந்தியா @75: ஒருமைப்பாட்டுடன் கூடிய சுயசார்பு- மத்திய சரக்கு சேவை மற்றும் கலால் வரித்துறை தெற்கு மண்டல அலுவலகங்களின் லஞ்ச ஒழிப்பு விழிப்புணர்வு வார கருப்பொருள்
மத்திய சரக்கு, சேவை மற்றும் கலால் வரித்துறை சென்னை, புதுச்சேரி மண்டலத்தின் தென் மண்டல அலுவலகங்கள் “சுதந்திர இந்தியா @75: ஒருமைப்பாட்டுடன் கூடிய சுயசார்பு” என்ற கருப்பொருளுடன் அக்டோபர் 26 முதல் நவம்பர் 1, 2021 வரை லஞ்ச ஒழிப்பு விழிப்புணர்வு வாரத்தை கடைப்பிடிக்கின்றனர். பல்வேறு விழிப்புணர்வு நிகழ்ச்சிகள் இது தொடர்பான நடத்தப்பட உள்ளன.
“பொதுநலம் கருதி தகவல் அளித்தல் மற்றும் தகவல் அளிப்பவரைப் பாதுகாக்கும் தீர்மானம் 2004”-ன் கீழ் புகார்கள் தொடர்பான விழிப்புணர்வை ஏற்படுத்தும் இயக்கம் மேற்கொள்ளப்படவுள்ளது. ஊழலுக்கு எதிரான விழிப்புணர்வு தகவல்களை பொதுமக்களிடம் பரப்பும் வகையில் மத்திய சரக்கு, சேவை வரி மற்றும் கலால்துறை அதிகாரிகள் கலந்துகொண்ட நடைப்பயணம் இன்று மதியம் 3 மணிக்கு துவக்கிவைக்கப்பட்டது. இந்த நடைப்பயணத்தில் விழிப்புணர்வு தெரு நாடகம் ஒன்றும் நடத்தப்பட்டது.
விவசாயத்துறை அமைச்சகம்
தேசிய வேளாண் சந்தையுடன் 38 புதிய சந்தைகள் ஒருங்கிணைப்பு
தேசிய வேளாண் சந்தை தளத்தில் கூடுதலாக 38 சந்தைகள் இன்று ஒருங்கிணைக்கப்பட்டுள்ளன. இதனால் திட்டமிட்ட இலக்கின்படி 415 சந்தைகளை ஒருங்கிணைப்பதற்கான மைல்கல்லை எட்டியுள்ளது. ஏற்கனவே, திட்டமிடப்பட்ட 38 சந்தைகளில், மத்திய பிரதேசத்தில் 19, தெலங்கானாவில் 10, மஹாராஷ்டிராவில் 4 சந்தைகளும் குஜராத், ஹரியானா, பஞ்சாப், கேரளா மற்றும் ஜம்மு காஷ்மீரில் ஆகியவற்றில் தலா ஒரு சந்தையுமாக ஒருங்கிணைக்கப்பட்டுள்ளதால் இது சாத்தியமாயிற்று.
முதல் கட்டமாக 585 சந்தைகள் ஒட்டுமொத்தமாக வெற்றிகரமாக இணைக்கப்பட்டதை தொடர்ந்து மேலும் அதன் பரப்பை விரிவு படுத்தி, இரண்டாம் கட்டத்தில் 415 புதிய சந்தைகள் இணைக்கப்பட்டிருப்பதால் தேசிய வேளாண் சந்தை தளத்தில் தற்போது 18 மாநிலங்கள் மற்றும் 3 யூனியன் பிரதேசங்களில் உள்ள சந்தைகளின் மொத்த எண்ணிக்கை 1000 ஆக உள்ளது.
தேசிய வேளாண் சந்தையை, சிறு விவசாயிகள் வேளாண் வணிக கூட்டமைப்பு  அமல்படுத்தி வருகிறது. இதற்கு, இந்திய அரசின் விவசாயம் மற்றும் விவசாய நலத்துறை அமைச்சகத்தில் கீழ் இயங்கும் இந்த கூட்டமைப்பு முன்னோடி நிறுவனமாக உள்ளது. மாநிலங்கள் மற்றும் யூனியன் பிரதேசங்களின் அனைத்து தேசிய வேளாண் சந்தை, மாநில சந்தைபடுத்தும் வாரியங்கள், சந்தை செயலாளர்கள், கண்கானிப்பாளர்கள், தரமதிப்பீட்டாளர்கள், எடை ஆபரேட்டர்கள், சேவை வழங்குவோர் விவசாயிகள், உணவு பதப்பத்தும் துறையினர், வணிகர்கள் மற்றும் தேசிய வேளாண் சந்தை குழுவினர் ஆகியோரின் ஆதரவுடன் அமல்படுத்தப்படுகிறது.
இந்தியாவின் மின்னணு வர்த்தக இணையமுகப்பான தேசிய வேளாண் சந்தையை  பிரதமர் திரு நரேந்திர மோடி 2016-ஆம் ஆண்டு ஏப்ரல் 14-ஆம் தேதி அன்று தொடங்கி வைத்தார். இந்தியாவில் வேளாண் விளை பொருள்களுக்கு “ஒரே நாடு, ஒரே சந்தை” என்ற நோக்கில் தற்போதுள்ள சந்தைகளை தொகுத்து பொதுவான ஆன்லைன் சந்தை தளத்திற்கு கொண்டு வரும் நோக்கத்துடன் இந்த அமைப்பு தொடங்கப்பட்டது.
தேசிய வேளாண் சந்தையின் இது போன்ற புரட்சிகரமான செயல்பாடுகள் ஒரே நாடு, ஒரே சந்தை என்ற இலட்சியத்தை, மேலும் வலுப்படுத்துவதாக அமையும். விவசாயிகள், வணிகர்கள், மற்றும் சந்தைகள் ஒன்றிணைந்து கூட்டாக பணியாற்றவும் வசதியளிக்கும். ஆன்லைன் விற்பனை மற்றும் தேசிய வேளாண் சந்தை முகப்பு வழியாக வேளாண் உற்பத்தி பொருள்களை வாங்குவதற்கும் இது ஒருங்கிணைப்பு கூடமாக அமையும்.
(Visitor Counter : 378
ஜல்சக்தி அமைச்சகம்
பிரதமரின் வேளாண் நுண்ணீர் பாசனத் திட்டத்தின் கீழ் அதிகரித்துள்ள சாகுபடி பரப்பு
பிரதமரின் வேளாண் நுண்ணீர் பாசனத் திட்டத்தின் கீழ் சாகுபடி பரப்பு அதிகரித்துள்ளதாகவும் 2016-2022 காலத்தில் 16.42 லட்சம் ஹெக்டேர் இந்த திட்டத்தின் கீழ், வந்துள்ளதாகவும் ஜல்சக்தித்துறை இணை அமைச்சர் திரு பிஷ்வேஸ்வர் டூடு தெரிவித்துள்ளார்.
இந்தத் திட்டம் நீர் மேலாண்மை, நீர் நிலைகள், புனரமைத்தல், நிலத்தடி நீர் மேம்பாடு உள்ளிட்ட துணைத்திட்டங்களையும் கொண்டிருப்பதாக மக்களவையில் இன்று எழுத்து மூலம் அளித்த பதிலில் அவர் தெரிவித்தார்.
நீர்ப்பிடிப்புப் பகுதி, மேம்பாட்டுத்திட்டம், நிலவளத் துறையின் மூலம், அமலாக்கப்படுவதாக அவர் கூறினார். 2016-2022 காலத்தில் 1,134 நீர்நிலைப் பணிகள் முடிக்கப்பட்டு 131.15 மில்லியன் கனமீட்டர் தண்ணீர் சேகரிக்கப்பட்டுள்ளது. 2022 ஜூன் மாதம் வரை நிலத்தடி நீர் மேம்பாட்டுத் திட்டத்தின் கீழ் 27,962 கிணறுகள் தோண்டப்பட்டு 70,890 ஹெக்டேர் நீர்ப்பாசன வசதி பெற்றுள்ளதாகவும் அமைச்சர் கூறினார்.
-----
AP/SMB/KPG/RJ
(Visitor Counter : 88
பாதுகாப்பு அமைச்சகம்
புதுதில்லியில் முதலாவது இந்திய ராணுவ சரக்கு போக்குவரத்து கருத்தரங்கில் பேசிய பாதுகாப்புத்துறை அமைச்சர், பாதுகாப்பு சவால்களை எதிர்கொள்ள வலுவான தற்சார்புடைய சரக்குப் போக்குவரத்து முறையை உருவாக்க அரசு உறுதி பூண்டுள்ளது என்று கூறினார்.
எதிர்கால பாதுகாப்பு சவால்களை எதிர்கொள்ளவும் நாட்டை முன்னேற்றப் பாதையில் கொண்டுசெல்லவும் வலுவான, பாதுகாப்புடன் விரைவான தற்சார்புடன் கூடிய சரக்கு போக்குவரத்து முறையை உருவாக்க அரசு உறுதிபூண்டுள்ளது. புதுதில்லியில் செப்டம்பர் 12, 2022 அன்று நடைபெற்ற முதலாவது இந்திய ராணுவ சரக்கு போக்குவரத்து கருத்தரங்கில் முக்கிய உரையாற்றிய பாதுகாப்புத்துறை அமைச்சர் திரு ராஜ்நாத் சிங் இதனைத் தெரிவித்தார்.
உலகப் பொருளாதாரத்தில் இந்தியா இன்று 5-வது மிகப் பெரிய நாடாக திகழ்கிறது என்று கூறினார். 5 ட்ரில்லியன் டாலர் பொருளாதாரத்தை நோக்கி இது விரைவாக சென்று கொண்டிருக்கிறது என்றும் எதிர்காலத்தில் போர் களத்திலோ அல்லது பொதுமக்களிடையிலோ சரக்கு போக்குவரத்தின் அம்சம் அதிகரிக்கப் போகிறது என்றும் அவர் கூறினார். இச்சூழ்நிலையில், 21-ம் நூற்றாண்டின் தேவையின் அடிப்படையில் சரக்கு போக்குவரத்து முறையை மறு சீரமைப்பது அவசியம் என்று கூறினார். இந்நோக்கங்களை அடைய தற்சார்பு சரக்கு போக்குவரத்து முறை தேவை என்று திரு ராஜ்நாத் சிங் குறிப்பிட்டார்.
மேலும் விவரங்களுக்கு இந்த ஆங்கில செய்திக் குறிப்பைக் காணவும் https://pib.gov.in/PressReleasePage.aspx?PRID=1858665
பிரதமர் அலுவலகம்
பீர் சாகிப் குருத்வாராவில் பிரதமர் திரு. நரேந்திர மோடி வழிபாடு
சுல்தான்பூர் லோதியில் பீர் சாகிப் குருத்வாராவில் பிரதமர் திரு. நரேந்திர மோடி இன்று வழிபாடு செய்தார். மத்திய உணவு பதப்படுத்தும் தொழில்கள் துறை அமைச்சர் திருமதி ஹர்ஸிம்ரத் காவுர் பாதல், பஞ்சாப் ஆளுநர் வி.பி. சிங் பட்னோரே, பஞ்சாப் முதல்வர் கேப்டன் அமரீந்தர் சிங் ஆகியோரும் உடன் சென்றிருந்தனர்.
குருத்வாரா பிரதான வளாகத்திற்குள் பிரதமர் வழிபாடு செய்தார். அவருக்கு குருமார்கள் சால்வை அளித்தனர். அதன்பிறகு குருத்வாரா வளாகத்தை அவர் சுற்றிப் பார்க்க அழைத்துச் சென்றனர். குருநானக் தேவ் 14 ஆண்டுகள் தியானம் செய்ததாகக் கருதப்படும் பீர் மரத்தை அவர் பார்த்தார்.
அதன்பிறகு தேரா பாபா நானக்கிற்கு பிரதமர் புறப்பட்டுச் சென்றார். அங்கு பயணிகள் முனைய கட்டடத்தை அவர் திறந்து வைத்து, கர்தார்பூர் யாத்ரிகர்களின் முதலாவது அணியினரின் பயணத்தை கொடி அசைத்துத் தொடங்கி வைக்கிறார்.
(Visitor Counter : 97
பிரதமர் அலுவலகம்
இஸ்ரேல் பொதுத் தேர்தலில் வெற்றி பெற்ற திரு பெஞ்சமின் நேதன்யாகுவிற்கு பிரதமர் வாழ்த்து தெரிவித்துள்ளார்
இந்தியா- இஸ்ரேல் கேந்திர கூட்டுமுயற்சிக்கு முன்னுரிமை அளித்ததற்காக பிரதமர் திரு யாயிர் லாபிடுக்கும் பிரதமர் நன்றி தெரிவித்துள்ளார்
இஸ்ரேல் நாட்டில் நடைபெற்ற பொதுத் தேர்தலில் வெற்றி பெற்ற திரு பெஞ்சமின் நேதன்யாகுவிற்கு பிரதமர் திரு நரேந்திர மோடி வாழ்த்து தெரிவித்துள்ளார்.
இந்தியா- இஸ்ரேல் கேந்திர கூட்டுமுயற்சிக்கு முன்னுரிமை அளித்ததற்காக பிரதமர் திரு யாயிர் லாபிடுக்கும் திரு மோடி நன்றி தெரிவித்தார்.
ட்விட்டர் பதிவில் பிரதமர் தெரிவித்திருப்பதாவது:
“தேர்தலில் வெற்றி பெற்றதற்காக எனது நண்பர் திரு நேதன்யாகுவிற்கு @netanyahu வாழ்த்துகள். இந்தியா- இஸ்ரேல் கேந்திர கூட்டுமுயற்சியை வலுப்படுத்துவதற்கான கூட்டு நடவடிக்கைகளைத் தொடர ஆவலோடு இருக்கிறேன்.”
“இந்தியா- இஸ்ரேல் கேந்திர கூட்டுமுயற்சிக்கு நீங்கள் @yairlapid  முன்னுரிமை அளித்ததற்காக நன்றி. நம் மக்களின் பரஸ்பர நலனுக்காக நமது ஆக்கபூர்வமான சிந்தனை பரிமாற்றங்களைத் தொடர்ந்து மேற்கொள்வோம் என்று நம்புகிறேன்.”